[..]

**54. Par projekta “Kultūras un tūrisma lomas palielināšana Kuldīgas novadā” iesniegšanu**

*Ziņo I. Astaševska*

*Izsakās A. Vanaga-Poriķe*

Saskaņā ar Ministru kabineta 2024. gada 17. decembra noteikumos Nr.889 “Eiropas Savienības kohēzijas politikas programmas 2021.–2027. gadam 4.3.2. specifiskā atbalsta mērķa “Kultūras un tūrisma lomas palielināšana ekonomiskajā attīstībā, sociālajā iekļaušanā un sociālajās inovācijās” īstenošanas noteikumi” (turpmāk tekstā - MK noteikumi) noteiktajām prasībām, Kuldīgas novada pašvaldībai ir iespēja iesniegt projektu “Kultūras un tūrisma lomas palielināšana Kuldīgas novadā” atklātā projektu konkursā Eiropas Reģionālās attīstības fonda finansējuma piesaistei.

Projekta “Kultūras un tūrisma lomas palielināšana Kuldīgas novadā” mērķis ir atjaunot Alsungas pils D korpusu un izveidot kultūras piedāvājumu, kas rada pozitīvu ietekmi uz vietējām kopienām, veicina dialogu ar sociāli mazaizsargātām sabiedrības grupām un veicina tūrisma plūsmu palielināšanos.

Projekta plānotās kopējās attiecināmas izmaksas ir 999 900,00 EUR, kuras plānots segt no Eiropas Reģionālās attīstības fonda un Kuldīgas novada pašvaldības līdzekļiem:

1. Eiropas Reģionālās attīstības fonda finansējums – EUR 849 915,00 jeb 85% no attiecināmajām izmaksām,
2. Pašvaldības līdzfinansējums – EUR 149 985,00 jeb 15% no attiecināmajām izmaksām.

Plānotie finansējuma avoti projekta apstiprināšanas gadījumā:

1. Pēc līguma noslēgšanas par projekta īstenošanu, plānots iesniegt avansa pieprasījumu 50% apmērā no Eiropas Reģionālās attīstības fonda finansējuma, saskaņā ar MK noteikumu 20.punktā noteikto,
2. Pašvaldības finansējumu un atlikušo Eiropas Reģionālās attīstības fonda daļu plānots nodrošināt ar Valsts kases ilgtermiņa aizņēmumu,
3. Ārpus projekta izmaksas, ja tādas radīsies(publiskās neattiecināmās izmaksas, tai skaitā, projekta izmaksu palielinājums) plānots nodrošināt ar Valsts kases ilgtermiņa aizņēmumu un pašvaldības budžeta līdzekļiem. Gadījumā, ja Valsts kases aizņēmums netiks piešķirts projektā paredzētajā apjomā, finansējuma daļa, par kuru netiks saņemts Valsts kases aizņēmums, tiks finansēta no pašvaldības budžeta līdzekļiem, kas nav saistīta ar aizņēmuma līdzekļiem un Eiropas Savienības fondiem.

Ņemot vērā iepriekš minēto un pamatojoties uz Pašvaldību likuma 10. panta pirmās daļas 21. punktu, atklāti balsojot ar 13 balsīm „par” *(I. Astaševska, A. Roberts, A. Kimbors, B. Mikāla, M. Mednieks, D. Mellere, A. Zvejniece, A. Grīnberga, D. Kalniņa, Ē. Pucens, R. Valters, R. Ernsons, R. Karloviča),* „pret” nav, „atturas” nav, Kuldīgas novada dome ***nolemj:***

* 1. Apstiprināt aktualizēto Kuldīgas novada attīstības programmas 2022.-2028. gadam Rīcību un investīciju plānu, veicot grozījumus projektā Nr. R.4.3.2.P.1. “Alsungas pils kā Suitu kultūras mantojuma vietas attīstība” (*pielikumā*).
	2. Apstiprināt projekta iesniegšanu un tā apstiprināšanas gadījumā nodrošināt projekta līdzfinansējumu 149 985,00 EUR (simt četrdesmit deviņi tūkstoši deviņi simti astoņdesmit pieci *euro*, 00 centi) apmērā, ņemot aizņēmumu Valsts kasē, par ko sagatavojams atsevišķs lēmums pēc iepirkumu procedūru veikšanas.

***Pielikumā:***Kuldīgas novada attīstības programmas 2022.-2028. gadam Rīcību un investīciju plāns.

***Lēmums nosūtāms:*** Kuldīgas novada pašvaldības iestādei “Kuldīgas attīstības aģentūra”, Finanšu un ekonomikas nodaļai.

[..]

Kuldīgas novada domes priekšsēdētāja (paraksts) I. Astaševska

Protokolēja

Lietvede (paraksts) E. Nudiena

***IZRAKSTS PAREIZS***

Kuldīgas novada pašvaldības

personāla speciāliste (paraksts)\* L. Zīberga

Kuldīgā, datums skatāms laika zīmogā

\* ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU